CELEX: 62013CN0685
Language: bg
Date: 2013-12-27 00:00:00
Title: Дело C-685/13: Преюдициално запитване, отправено от Тribunal de première instance de Liège (Белгия) на 27 декември 2013 г. — Belgacom SA/Commune de Fléron

1.3.2014   
            
            
               BG
            
            
               Официален вестник на Европейския съюз
            
            
               C 61/6
            
         Преюдициално запитване, отправено от Тribunal de première instance de Liège (Белгия) на 27 декември 2013 г. — Belgacom SA/Commune de Fléron
   (Дело C-685/13)
   2014/C 61/09
   Език на производството: френски
   
      Запитваща юрисдикция
   
   Tribunal de première instance de Liège
   
      Страни в главното производство
   
   
      Ищец: Belgacom SA
   
      Ответник: Commune de Fléron
   
      Преюдициален въпрос
   
   Допускат ли разпоредбите на Директивата „за разрешение“ (1), и в частност нейният член 13, който урежда условията за налагане на такси за правата за ползване на радиочестоти и правата за изграждане на инфраструктура в случаите на обществена или частна собственост, общинските административни органи на държава членка да налагат, посредством общински правилник, на операторите на мобилни далекосъобщителни услуги данъчна тежест, която съставлява единна и фиксирана такса в размер на 2 500 EUR, на стълб или кула, правопораждащият факт за която е наличието им на територията на общината, към 1 януари на данъчната година, без характер на възнаграждение и мотивирана от бюджети цели и такива, свързани с опазването на околната среда?
   
      (1)  Директива 2002/20/ЕO на Европейския парламент и на Съвета от 7 март 2002 година относно разрешението на електронните съобщителни мрежи и услуги („Директива за разрешение“) (ОВ L 108, стр. 21; Специално издание на български език, 2007 г., глава 13, том 35, стр. 183).